El Bosc a les Aules (cat.) – Osteología de fauna\nColecciones de referencia\nA partir del curs 2017-2018 us oferim un nou projecte, El Bosc a les Aules. El que volem oferir són eines per el professorat, per poder facilitar les classes de manera amena i original, treballant amb materials biològics que, segurament, alguns mai hauran manipulat els alumnes. Oferim el material biològic en pacs de temàtiques similars. Aquests pacs els anomenem Pinyes.\nEnfoquem les Pinyes a centres educatius i formatius, associacions, residències i a qualsevol persona o col·lectiu que li estimuli el seu creixement\nAixí doncs, les Pinyes són variades i contenen gran quantitat de material biològic per poder tocar i treballar a l’aula, complementades amb fitxes didàctiques que complementen la informació.\nAmb aquest projecte es poden treballar continguts de biologia i ecologia. Les fitxes que acompanyen les Pinyes estan elaborades amb una rigurosa documentació bibliogràfica i un conjunt d’esquemes i fotografies realitzades per nosaltres mateixos. Oferim, a més, continguts en anglès i castellà i en alguna Pinya en treballa matemàtiques.\nCada Pinya es pot adaptar a totes les edats gràcies a que és el professor qui gestiona el material, facilitant l’introducció del seu contingut a la classe.\nAmb les Pinyes oferim material exclusiu pel professorat, per facilitar-vos les classes\nUs proposem diferents modalitats per poder treballar amb les Pinyes:\nA) Vosaltres mateixos recolliu la Pinya al nostre taller i us fem un breu explicació del material que conté i com usar-lo. Vosaltres impartireu la classe amb l’ajuda del material. Període de préstec: cal retornar-lo a les dues setmanes. Cost: 50€\nB) Nosaltres portem el material als centres educatius i fem una breu formació als professors sobre el material que conté la Pinya. Vosaltres impartireu la classe amb l’ajuda del material. Recollim la pinya nosaltres. Període de préstec: 2 setmanes. Cost: 50€+desplaçament (entrega i recollida).\nEl període de préstec habitual és de 15 dies però es prorrogable. Si ho preferiu us podem enviar la Pinya.\nC) Nosaltres impartim el taller a les aules amb tot al material disponible. Duració del taller: 2-4 hores. Cost: 70€+ desplaçament.\n1. Identificació de rastres\nPetjades, nius, pells i plomes, egagròpiles, excrements, restes de menjar.\nContingut: gran mostra de diferents organismes que ens podem trobar a la muntanya (petjades, excrements, egagròpiles, mudes d’animals, nius, restes de menjar, mostres de pelatges i plomatges, banyes, esquelets). Ho acompanyem amb dues claus dicotòmiques realitzades per nosaltres per identificar Petjades i Excrements.\nObjectiu: descobrir Què és i de Qui és. Sabrem caminar per les muntanyes desxifrant totes les marques que hi trobem, per tant, aconseguim oferir unes passejades enriquidores biològica i paisatgísticament. Incentivar l’interès per a descobrir el medi i tots els elements que en formen part, descobrir costums i curiositats d’aquests animals i potenciar la utilització dels sentits com a eina per conèixer el medi.\n*Oferim la possibilitat de fer una sortida al camp a descobrir rastres. Durada: 2 hores (consultar).\nGran varietat d’esquelets per poder observar-ne les semblances i les diferències entre els diferents vertebrats. Convergències i divergències.\nContingut: mamífers, aus , rèptils, peixos i amfibis.\nObjectiu: poder observar diferències i similituds entre els diferents taxons de vertebrats. Diferències d’estructura, de pes i adaptacions a la locomoció.\n3. Toca toca\nIdeal pels més petits de l’escola.\nContingut: diversitat de diferents organismes (animals, vegetals, líquens, roques, etc) per tocar i descobrir.\nObjectiu: desenvolupar els sentits corporals (sensacions, olor, visió, tacte) tocant els organismes que ens rodegen.\n4. Com sabem l’edat d’un animal salvatge?\nEsquelets, plomes i pèls ens ajuden a desxifrar l’edat dels seus propietaris. Ens ajudem d’una projecció digital dels continguts.\nContingut: esquelets, plomes i pèls juntament amb un dossier didàctic.\nObjectiu: aprendre a poder determinar l’edat d’una animal sense saber quan va néixer.\n*Pels més grans de l’escola. S’ofereix en format extraescolar. Nivell alt.\n5. Tipus de plomes i funcions en el cos de l’ocell\nCada ocell està envoltat de milers de plomes. Cadascuna, però, té la seva funció en el cos, ho descobrim.\nContingut: mostres de diferents tipus de plomes i dossier didàctic per ajudar a entendre millor els continguts.\nObjectiu: especialitzar-nos en el món dels ocells. Els únics animals que tenen plomes. Són imprescindibles pel vol? Quins tipus de plomes té un ocell? Per què serveixen? Com diferenciem les plomes de l’ala dreta de l’esquerra? Com diferenciem les plomes de la cua de les plomes de les ales? Com es diferencia el plomatge d’un ocell nocturn d’un de diürn? Creixement i funció de le splomes, estructura, disposició sobre el cos de l’ocell, tipus de plomes.\nInclou conceptes en castellà i anglès. Es treballa matemàtiques\nCasos pràctics: A) Quina plomes és?; B) Diferències de plomatge entre un ocell diürn i un nocturn; C) Diferències de plomatge entre l’edat; D) Com fer un arbre alar\nDe cada animal sabem molta informació només veient l’empremta deixada sobre el fang. Descobrim qui viu al bosc sense veure’l.\nContingut: gran mostra de petjades de mamífers, aus, rèptils i amfibis.\nObjectiu: desxifrar qui viu al nostre voltant, tot i que a vegades no els veiem directament. Donem resposta a: Com caminen? Presenta ungles o peülles? Quants dits té? Quin animal pot moure el seu dit exterior més de 90º?\n7. Adaptacions al vol de les aus\nEls ocells són dels pocs animals adaptats a un vol actiu.\nContingut: mostres de gran varietat d’aus (plomes, esquelets, alguns òrgans, petjades, etc).\nObjectiu: desxifrem els canvis evolutius que han hagut de realitzar les aus per poder arribar a volar. Les aus canten i respiren simultàniament? Tenen els ossos buits? Pesen molt els seus ossos? Per què fan egagròpiles?\n8. Pells i plomes\nEls mamífers envoltats de pèls, les aus envoltades de plomes.\nContingut: mostres d’ales, fragments de pells i plomes per saber els detalls de cada animal. Cas pràctic per tocar tots els pelatges de la fauna dels nostres boscos. Toquem el duc, una tortuga, la geneta, serps, teixó i molts més.\nObjectiu: identificar tipus de pelatges i plomatges. Com es diferencien les plomes d’un pollet amb els pèls d’una fagina?\n9. Xarxes tròfiques\nIdeal per treballar les interaccions entre els diferents organismes. Productors, consumidors, descomponedors, …\nContingut: tots hi estan representats amb diferents tipus de mostres (organisme directe, un rastre o una fotografia). Conté, també, jocs per poder jugar aprenent a classe. Es treballa el nom científic i els noms en català, castellà i anglès de cada organisme.\nObjectiu: tot jugant aprenem a desxifrar com es passa l’energia en una cadena tròfica, és a dir, qui es menja a qui.\nTambe oferim tallers a mida per a cada necessitat. Podeu fer-nos les consultes que creieu oportunes sense cap compromís.\nEn el moment de recollir les Pinyes al nostre local cal portar la documentació que us enviem segellada i signada per la direcció del centre.\nContacteu-nos al mail: ulnaebones@gmail.com


Salut preveu reservar 4.000 llits per si calgués instal·lar-los fora dels hospitals per a la segona onada de coronavirus - El Gerió Digital\nEl pavelló Onze de Setembre de Lleida s'ha preparat amb 70 llits\nPla general del pavelló Onze de Setembre de Lleida preparat com a pavelló Salut © ACN\nEl Departament de Salut ha previst una reserva estratègica d'uns 4.000 llits per instal·lar-los fora dels hospitals amb vista a la segona onada de la covid-19 que s'espera per a la tardor o hivern. La voluntat és tenir-los preparats per instal·lar-ne el màxim possible en cas de necessitat en espais com ara pavellons per donar suport als hospitals del país perquè aquests puguin seguir prestant la seva activitat ordinària.\nAixí ho ha explicat Mònica Moya, responsable de projecte que ha permès habilitar el pavelló Onze de Setembre de Lleida com a pavelló Salut. L'equipament compta amb 70 llits preparats per acollir pacients amb coronavirus no greus.\nDe moment, el pavelló està preparat i només es posarà en marxa en cas de necessitat assistencial. Moya ha explicat que el fet de tenir una reserva d'aquests 4.000 llits per poder-los instal·lar fora dels hospitals es fa partint de la possibilitat que es pogués arribar a una saturació als centres hospitalaris del país, malgrat que la voluntat és no haver-los d'utilitzar.\nLa responsable de Desenvolupament de projectes estratègics en Sistema d'Emergències Mèdiques (SEM) ha indicat que la planificació que s'ha fet preveu un increment del 30% dels llits disponibles actualment en cada hospital i regió sanitària. Catalunya compta amb 12.200 llits hospitalaris i, d'aquesta manera, es preveu poder disposar-ne d'un 30% més fora dels centres.


El dissenyador igualadí Xavi Grados, guanyador del concurs 080 Barcelona Fashion / Rec.0\n· Per quarta edició, el 080 Barcelona Fashion i el festival Rec.0 han impulsar aquest concurs amb l’objectiu de donar suport i visibilitat als joves talents del sector de la moda a Catalunya\n· Grados, com a guanyador del concurs, comptarà amb una pop-up Store gratuïta a la propera edició el Rec.019, que se celebrarà del 9 al 12 de maig a Igualada, i un espai de venda a la Pop-ups Gallery de la propera edició del 080 Barcelona Fashion, el certamen de moda de la Generalitat, que tindrà lloc del 25 al 28 de juny al Recinte Modernista de Sant Pau\n· El jurat ha valorat el treball de Grados com un disseny que pretén fer bandera de la ciutat que l’ha vist créixer, Igualada, amb una col·lecció que treballa el punt i la pell en les seves peces garantint la millor qualitat del mercat en primeres matèries\nEl jove dissenyador igualadí Xavi Grados ha estat el guanyador de la tercera edició del concurs Barcelona Fashion / Rec.0, una iniciativa conjunta que impulsen el certamen de moda de la Generalitat de Catalunya i el festival amb l’objectiu de donar suport i visibilitat als joves talents del sector de la moda a Catalunya.\nEl guanyador ha estat premiat amb una pop-up Store gratuïta en la propera edició del Rec019, que se celebra del 9 al 12 de maig a Igualada, i un espai de venda a la Pop-ups Gallery de la propera edició el 080 Barcelona Fashion, que tindrà lloc del 25 al 28 de juny al Recinte Modernista de Sant Pau.\nEl jurat —format per la fundadora i directora d’art de Little Creative Factory, Cristina Fernàndez, la periodista especialitzada en moda de Tendencias.Tv, Francesca Tur, un membre del 080 Barcelona Fashion i un membre de Recstores—, ha valorat el treball de Grados com un disseny que pretén fer bandera de la ciutat que l’ha vist créixer, Igualada, amb una col·lecció que treballa el punt i la pell en les seves peces garantint la millor qualitat del mercat en primeres matèries. Com a resultat, un producte 100% català amb DO igualadí.\nXavi Grados es va graduar al 2014 en disseny de moda a l’Escola Superior de Disseny i Art Llotja de Barcelona i aquell mateix any va ser semifinalista dels premis ModaFAD. Dos anys més tard, a l’estiu de 2016 va desfilar a la passarel·la del 080 Barcelona Fashion.\nCom a finalistes, la firma de calçat ecològic Indianes —dels dissenyadors Diana Feliu i Ivan Rojas— ha ocupat el segon lloc, amb una aposta pel calçat dissenyat amb materials naturals i ecològics i fabricat amb criteris ètics i de sostenibilitat ambiental. Així mateix, la marca barcelonina Mirall, fundada per un tàndem format per una dissenyadora de moda i un arquitecte, ha ocupat el tercer lloc d’entre els finalistes.\nEl lliurament del premi va tenir lloc ahir al vespre a l’espai #Nu02 de Barcelona i va comptar amb la presència del jurat, finalistes i convidats. El certamen, que enguany arriba a la seva quarta edició, es consolida com un esdeveniment cabdal en la promoció dels dissenyadors i marques emergents.


Newton també va provar l'alquímia\nEn els seus escrits explica la seva passió per aquesta pseudociència, que també el va ajudar en el camp de la física\nNATALIE ANGIER THE NEW YORK TIMES 12/01/2012 00:00\n260x366 Newton també va provar l'alquímia Newton també va provar l'alquímia\nEl gran físic i matemàtic anglès Sir Isaac Newton, nascut el 4 de gener del 1643, era poc sociable. No practicava cap exercici recreatiu, no tocava cap instrument, no jugava a cartes, ni es divertia muntant a cavall. Va titllar la poesia d'"una mena de fotesa inventiva" i l'única vegada que va assistir a una òpera va marxar abans del tercer acte. Newton no es va casar mai, no va tenir cap relació amorosa coneguda i és possible que, amb 85 anys, morís verge. "Mai no vaig tenir notícia que es dediqués a cap distracció", va dir el seu ajudant, Humphrey Newton. Considerava perdudes les hores que no destinava als seus estudis i investigacions.\nPerò no només va ser capaç d'elaborar les lleis universals del moviment i la gravitació, formulant unes equacions que encara avui s'utilitzen per calcular les trajectòries de les naus espacials enviades a Mart; no es va limitar a descobrir les propietats espectroscòpiques de la llum i a inventar el càlcul diferencial. Sir Isaac Newton tenia una altra passió intel·lectual paral·lela que va mantenir oculta però que, per la intensitat de la seva devoció, sovint superava la mecànica celeste. Newton era un alquimista seriós i, durant tres dècades, es va escarrassar dia i nit en un forn tètric, buscant com transmutar una substància elemental en una altra.\n¿Com és possible que l'home que competeix amb Albert Einstein pel títol del "físic més gran de la història", l'home que s'ha designat encertadament com l'"arquitecte en cap del món modern", s'hagi dedicat amb tanta devoció a una cosa que sembla als ulls moderns una fantasia medieval? Segons el punt de vista de William Newman, catedràtic d'història i filosofia de la ciència a la Universitat d'Indiana, a l'època hi havia moltes raons empíriques i teòriques per prendre's seriosament els principis de l'alquímia, per creure que els compostos es podien separar en els seus constituents bàsics i que es podien tornar a configurar, formant altres substàncies.\nEls miners extreien del subsòl manats retorçats de coure i plata amb forma de peduncles de planta que suggerien que les venes dels metalls i minerals proliferaven en el subsòl amb una mena d'exuberància vegetal. Les fonts d'aigua pròximes a les mines semblava que posseïssin propietats extraordinàries. Si, per exemple, se submergia una barra de ferro en les aigües cerúlies de les fonts de vidriol de l'actual Eslovàquia, la peça emergia del bany lluent com el coure, com si les partícules fosques i apagades del material original s'haguessin transformat a nivell elemental. "Per a Isaac Newton, era del tot raonable creure en l'alquímia", diu Newman.\nFísica i alquímia\nNewman sosté que les investigacions alquímiques de Sir Isaac el van ajudar a assolir un dels seus grans èxits en el camp de la física: el descobriment que la llum blanca consisteix en una barreja de rajos de color i que un feix de llum separat amb un prisma en el conegut arc iris, de colors de l'espectre visible, podia tornar a compondre un feix blanc si s'hi interposava una nova lent.\n"Jo gairebé diria que l'alquímia va ser determinant per als descobriments de Newton en òptica", diu Newman. "El que fa Newton no és només fer passar la llum per un prisma, ell torna a sintetitzar la llum. Ho hem de considerar com un cas de transferència tecnològica, de la química a la física", diu Newman.\nAmb els dissolvents adequats i les reaccions necessàries, els investigadors creien que seria possible reduir una substància als seus constituents fonamentals, als seus corpuscles (aquesta és la paraula emprada per Newton), i a continuació fer que adoptessin noves configuracions. És cert que també van aparèixer xarlatans. Newton va demostrar que era absolutament intransigent amb les martingales.


Ben jugat! Jocs tradicionals. Biel Pubill: de març 2013\nTant l'institut de Flix com l'associació cultural Lo Llaüt d'Ascó tenen previst organitzar activitats esportives i jocs durant el divendres 5 d'abril. Podreu trobar més informació en els propers dies i a través d'aquest enllaç.\nPublicat per Biel Pubill a 3/29/2013 0 comentaris\nEtiquetes de comentaris: Dia Mundial de l'Activitat Física, Institut de Flix, Lo Llaüt\nFa uns dies vaig poder compartir un matí d'allò més agradable amb Jordi Climent, un apassionat dels jocs de mancala i un autèntic especialista sobre el tema. Ell és professor i utilitza aquest tipus de joc de tauler per a motivar el seu alumnat i com una eina a través de la qual vertebra bona part de la seva activitat docent, fixeu-vos sinó com a partir dels jocs de mancala podem conèixer la geografia, o podem treballar aspectes relacionats amb la història, la tecnologia, les llengües...\nUs aconsello molt i molt que l'aneu seguint a través de la seva revista: Mon aualé.\nPublicat per Biel Pubill a 3/27/2013 0 comentaris\nEl dimecres 20 de març va tenir lloc la inauguració de l'exposició Jocs Tradicionals al món, al Museu d'Etnologia de Castelló. La mostra, que es podrà veure fins al 24 d'abril, ha estat preparada per dos bons amics, l'Àngel Gómez, president de l'Escola Valenciana del Joc Tradicional, i el professor Joan Ortí, de l'Associació La Tella, de Sant Mateu.\nCom a curiositat destaquem que l'exposició mostra dos dels taulers de joc editats per Lo Llaüt: La corrida del ruquet i Assetjats.\nPublicat per Biel Pubill a 3/25/2013 0 comentaris\nEtiquetes de comentaris: Assetjats, Exposicions, Lo Llaüt\nEl divendres les escoles de Massalcoreig, Maials, Llardecans i la Granja d'Escarp, que formen ZER, van reunir-se en aquesta darrera població del Segrià en la primera trobada d'escoles rurals.\nVa ser una jornada lúdica en la qual es van programar, entre d'altres, tallers, competicions i jocs tradicionals.\nLes imatges mostren alguns dels jocs que es van presentar i en els quals van poder jugar els més de 150 nens i nenes que hi van participar.\nPublicat per Biel Pubill a 3/23/2013 0 comentaris\nEls alumnes de 1r d'ESO de l'institut de Flix han fet una sortida a l'ermita del Remei. L'excursió, inclosa dins del crèdit de síntesi, els ha permès conèixer i practicar un seguit de jocs que tradicionalment es duen a terme en diferents ermites de les nostres comarques:\nRoda, roda moliner!\nCarrera de pedres o del cabàs\nCarrera de les 9 pedres\nPublicat per Biel Pubill a 3/20/2013 0 comentaris\nEtiquetes de comentaris: Corretja, Corrida del cabàs, giochi tradizionali, Jocs ermites, Jocs tradicionals\nAcaba de sortir el número 5 de la revista Món aualé, corresponent als mesos de gener-març 2013. Podreu llegir-la a través d'aquest enllaç: http://issuu.com/jordicliment/docs/monauale05\nPublicat per Biel Pubill a 3/19/2013 0 comentaris\nAlumnes de l'institut de Flix jugant a la serra de la Fatarella\nEl jogo do beto és un joc tradicional practicat a Portugal que em va ensenyar el mestre i amic Màrio Maia. És un joc que es pot dur a terme a qualsevol lloc doncs no necessita grans espais, es pot adaptar el camp a les condicions del terreny i necessita ben poc material: dos pals d’un metre aproximat cadascun, un objecte que es pugui llençar i 6 rametes d’un parell de pams.\nAl joc s’enfronten dos parelles. Cada membre d’una parella es situa amb la parella contrària a una distància determinada –a partir de 3 fins a 7 metres pot estar bé-. A cada extrem d’aquest espai es marca un cercle d’un parell de pams a terra i dintre s’hi aixeca una “casa” amb tres rametes –es tracta que aquestes s’aguantin unes a les altres-.\nL’objecte a llençar en aquest cas, era una pinya, però com s’ha dit pot ser qualsevol altre com per exemple una bola de paper d’alumini, una llauna de refresc o un tap gran de suro –com tradicionalment es jugava a Portugal-.\nEs decideix qui inicia el joc. Suposem que llença primer l’equip A. L’objectiu del jugador que llença la pinya és fer caure la “casa” de l’altre extrem del camp. El jugador de l’equip B que està a l’alçada d’aquesta casa ha d’evitar, amb l’ajuda del pal –una rama seca de pi-, evitar que la pinya impacti en la “casa” i la faci caure. Poden passar dues coses:\n· El jugador A toca la “casa” i aquesta cau. Automàticament aquest equip té 1 punt i segueix jugant\n· El jugador A no toqui la “casa”. En aquest cas els jugadors de l’equip B han de córrer a l’extrem contrari del camp mentre el de l’equip A que defensava va a buscar la pinya. Mentre la va a buscar els del B poden fer tantes “carreres” com vulguin, sumant punts, tenint en compte però que si el de l’A llença la pinya contra la “casa” i la tomba canviaran els papers.\n· El jugador B, que defensa la “casa”, impacta amb el seu pal la pinya i l’envia lluny. Es repeteix l’acció anterior.\nEn el moment que a un equip li tiren la “casa” es canvien els papers.\nEl joc es pot fer a un determinat nombre de “carreres” o punts.\nPublicat per Biel Pubill a 3/18/2013 0 comentaris\nEtiquetes de comentaris: Jogo do beto\nQualsevol lloc és bo per a jugar, i amb qualsevol cosa es pot jugar. I si no pregunteu-los-hi a aquests joves que, aprofitant l'ombra dels molins de vent, vant fent camí tot jugant!\nPublicat per Biel Pubill a 3/15/2013 0 comentaris\nEtiquetes de comentaris: giochi tradizionali, Jeux traditionnels, Jocs tradicionals, Saltar, traditional games\nPublicat per Biel Pubill a 3/12/2013 0 comentaris\nEl proper dissabte 9 de març a les 11:00h la botiga de joguines Musaranya, de Figueres, organitza un taller del joc Verbalia. Verbalia és un conjunt de 50 jocs lingüístics creats per en Màrius Serra i l'Olriol Comas. En el taller es presentarà una mostra d'aquests jocs i les seves possibilitats.\nLa Musaranya està al C/ Col·legi, nº 28 (Figueres). Inscripció: 972 6716 84 lamusaranyafigueres@gmail.com\nPublicat per Biel Pubill a 3/07/2013 0 comentaris\nPublicat per Biel Pubill a 3/04/2013 0 comentaris


Aprox. 834,750 USD\nSuperfície de la parcel·la 4,36 acres\nAquesta finca, construïda el 2014, es troba en un poble de l'Alt Empordà, només a 20 minuts amb cotxe de Roses, i està envoltat per 350 oliveres de regadiu automàtic, així com 200 ceps de vi de les quals 80 ceps són del tipus moscatell així com 30 arbres fruiters. Una gran piscina (10, 5 x 5,5 m) amb aigua de sal i 4 pous que serveixen per al reg de les plantacions que són també dins del terreny. Rendiment d'olives per any: 10.000 kg, rendiment de vi per any: 150 litres. Tipus de vi: Cabernet Sauvignon, Sirax, Macabeu i Tempranillo. La finca disposa a més d'un gran hort, un petit taller d'eines, galliner, gossera i altres petits trasters. La casa disposa de 5 dormitoris. A la planta baixa es troba el saló / menjador amb cuina, així com un despatx, 3 dormitoris dobles, un d'ells en suite, i un dormitori petit. El pis inferior té en total 3 banys. El pis superior és un tipus Loft amb una gran terrassa amb boniques vistes a les plantacions i els Pirineus.\nValor de consum d'energia 248 kWh/(m²*a)


Retrobada Mussara - Jordi Brú\nHome > Bloc > Retrobada Mussara\nPublicat a 18:57h a Bloc\tper\tjbru_admin 0 Comentaris\nJa feia força temps que no portava a terme una activitat fotogràfica a la Mussara. Per això vaig decidir posar-hi remei i, de la mà dels amics de Montsant Natura, aquest passat dissabte vam fer-hi una sortida fotogràfica matinal. Només hi havia una condició: havíem de poder començar abans de la sortida de sol, perquè viure-la des del mirador de les Airasses sempre és un espectacle per a tots els sentits. imitatie horloges\nLes antenes de la Mussara s’han convertit amb un referent geogràfic per a les persones del Camp de Tarragona.\nSí és cert que el temps no pintava bé. El termòmetre del cotxe marcava unes temperatures força baixes. Just sortint de la zona de Castillejos, la pluja es va tornar aiguaneu, i en arribar a la carretera de la Mussara es va transformar en neu. Baixant del cotxe, el fort vent que bufava ja ens avisava que tampoc ens ho posava gens fàcil. Però hi ha poques coses que tirin endarrere a un grup de motivat de fotògrafs i fotògrafes. Ben abrigats, pugem a l’antic refugi amb les primeres llums del dia i ja veiem que el trípode poc el podrem usar, almenys a primera hora. El vent bufa fort, molt fort, i està ennuvolat. Però hi ha força escletxes al cel per on passarà el sol tot just sortir. Aquests seran uns dels nostres principals moments que, bufi el vent que bufi, haurem d’aprofitar. rolex kopen\nEl ventall de colors sobre el cel és espectacular, just abans de la sortida de sol. Sortim de “l’abric” de les parets de les ruïnes de l’antic refugi, disposats a agafar els millors punts de vista. I surt el sol. L’escalf dels primers rajos és revitalitzant per a agafar forces i continuar aprofitant les primeres llums. Els núvols circulen ràpidament per sobre dels nostres caps, deixant clarianes i tancant-les a un ritme vertiginós, mentre el sol va pujant tímidament. A poc a poc, els pobles dels nostres el van il·luminant i el paisatge va despertant de la foscor de la nit. Els nostres obturadors no donen a l’abast, ja que el joc de llums i ombres sobre el paisatge és constant i les possibilitats compositives és multipliquen per moments. replicas relojes\nÉs hora de recuperar forces, el matí no ha acabat i encara hem de visitar la resta de localitzacions que hem preparat per a la sortida fotogràfica matinal. Mentre fem un cafè recuperador, comentem la jugada. A la majoria de la gent li brillem els ulls encara, recordant el munt de bones imatges que de ben segur s’emporten cap a casa.\nDecidim fer la foto de grup en un dels molts raconets fantàstics visitats. I sí, hem patit una mica pel vent i pel fred. Però hem pogut tornar a viure una gran jornada fotogràfica de paisatge. I és que la Mussara mai decep, perquè en el fons sap que hi tornarem 😉 replica watches greece\nLa propera sortida fotogràfica serà el 5 de maig. Aquesta vegada treballarem la fotografia d’aproximació i la macrofotografia, també de manera conjunta amb els companys de Montsant Natura. Podeu trobar tota la informació aquí. replicas de relogios


MATERNO – INFANTIL | fisiosalutmontgat.cat\nÀrea Materno – Infantil\nMassatge Especial Embaràs\nConsulta de Lactància\nEspai Nadó es un projecte pensat per a famílies amb nadons de 0 a 1 any.\nAquest projecte vol oferir a mares i pares un espai íntim i acollidor on poder compartir les vivències, experiències i dubtes sobre la criança dels més petits i petites.\nVolem acompanyar aquesta etapa des de l’amor i el respecte cap als diferents ritmes i necessitats dels infants, posant una mirada atenta i molt humana.\nSabem que per criar un fill sa i feliç cal una bona xarxa familiar i professional, però també el suport de mare a mare. Un suport molt necessari on compartir les pors, els dubtes i les dificultats alhora que les alegries, avanços i els desitjos.\nUn espai còmode i relaxat per a les famílies on els petits puguin moure’s lliurement per jugar i explorar l’entorn i els adults poguem compartir una infusió.\nMaterials i recursos per afavorir el correcte desenvolupament dels nadons.\nTreballem mensualment diferents temes de criança i postpart, a més d’oferir xerrades i/o tallers d’interès per a les famílies.\nEns trobem setmanalment tots els dimecres de 17h a 18:30h\nPer reservar pots trucar al telèfon 93 469 29 17 o bé pots demanar cita fent clic al següent botó.\nA les consultes de lactància s’acompanya de manera individual i personalitzada a les famílies, posant especial atenció en les mares i els seus nadons.\nPromovem i donem informació actualitzada en lactància materna espectant el ritme i necesitats dels nadons , afavorint el vincle familiar.\nA la consulta ajudem i acompanyem a les famílies en els dubtes i dificultats que poden sorgir en aquesta etapa com per exemple:\nPreparació a la lactància durant l’embaràs\nDolor i clivelles durant les primeres setmanes, mastitis\nDificultats en l’augment de pes del nadó\nProcés de relactació i retirada de suplements de llet\nTornada a la feina i/o inici de l’escola bressol\n*Plus caps de setmana I festius: 12€\n* Els preus de les consultes son vàlids per a una distància màxima de 35km des de FisiosalutMontgat. S’afegiran 5 € per consulta en distàncies superiors a 35km fins a un màxim de 45km.\nPrimera visita: (90min): 62€\nVisites de seguiment (50 min): 42€\nPrimera visita: (90min): 70€\nVisites de seguiment (50 min): 50€\nAssessoria Urgent (30 min consulta telefònica + 90 min visita a domicili): 90€\nTotels les consultes tenen un seguiment per telèfon / whatsapp / mail d’un mes de de el primer dia de la consulta\nCursos teòrico-pràctics de caracter individual o grupal dirigits a la mare i a la seva parella o acompanyant, on es tracten aspectes des de l’inici de l’embaràs, part, postpart immediat, lactància i cura del nadó.\nGRUPAL: 6 sessions de 80 min (1 sessió/setmanal) Preu: 200€\nINDIVIDUAL: 4 sessions de 50 min (1 sessió/setmanal) Preu: 180€\nClasse de 50 minuts per a embarassades a partir del segon trimestre d’embaràs, on es pren cura de la postura i es treballatot el cos per al bon estat físic durant l’embaràs i per afavorir el moment del part i la posterior recuperació.\nSessió de 50 minuts de massatge corporal destinat a alleugerir les molèsties pròpies de l’embaràs, activar la circulació i afavorir la relaxació física i mental.\nDisposem de material específic per garantir la comoditat de la mare gestant\nSessió indiviual de 20 minuts, tècnica de teràpia manual per afavorir l’elasticitat del sòl pelvià i preparar-lo per al moment del part, disminuïnt així el risc de traumatisme perineal.\nPreu setmanal (5 sessions/setmana): 65€\nCurs de massatge infantil adreçat a pares i mares amb nadons de 0 a 1 anys.\nEl Massatge Infantil facilita els vincles afectius i ajuda al nadó en el seu desenvolupament psico-motriu, afavorint també la regulació dels estats d’estrés fomentant el descans i el son. Estimula el sistema immunològic, respiratori i digestiu, ajudant al nadó en situacions de còlics, gasos o restrenyiment.\nGRUPAL: 5 sessions de 80 min (1 sessió/setmanal) Preu: 200€\nINDIVIDUAL: 3 sessions de 50 min (1 sessió/setmanal) Preu: 180€\nClasse de 50 minuts dedicada a realitzar abdominals sense risc. S’utilitzen mètodes hipopresius per a aconseguir la tonificació de la faixa abdominal i del sòl pelvià per tal de recuperar la seva funció després de l’embaràs i el part.


Santa Pau tanca parcs públics i demana màxima cautela per un brot en l'àmbit escolar - Garrotxa Digital\nSanta Pau - Publicat a les 12:41h\nComentaris tancats a Santa Pau tanca parcs públics i demana màxima cautela per un brot en l’àmbit escolar\nFa dues setmanes, a Santa Pau es va detectar un increment de contagis que preocupava. Ara, amb una vintena de positius en els darrers dies, s’ha conclòs que cinc venen de l’àmbit escolar.\nPep Companys, alcalde de Santa Pau: No és una situació molt greu però sí que és un degoteig de casos que ens fa ser curosos. S’ha de reduir al màxim la interacció social i seguir les indicacions que ens arriben des de Salut per frenar la cadena de contagi i tornar a la normalitat.\nDegut a que els contagis venien de l’escola, cribratge massiu al centre per veure si algun dels 140 alumnes que hi ha a l’Escola Joan Maragall és positiu asimptomàtic. Una situació que l’alcalde vincula a la mala sort d’un increment puntual i a la soca britànica, i no a la relaxació ni a l’obertura de la comarca.\nPep Companys, alcalde de Santa Pau: No sé si és tema de relaxament però jo crec que no. Crec que la soca britànica, més contagiosa, hi té molta veure. L’obertura de la comarca tampoc hi té res a veure perquè això ve de quinze o vint dies enrere.\nEl risc de rebrot a Santa Pau s’eleva fins als 2.600 punts i l’RT ja està gairebé al dos. És per això que s’han tancat parcs públics i s’ha demanat molta precaució a la gent del municipi per tal de tallar d’arrel la cadena de contagi.\nCada any el cos de Mossos d’Esquadra reconeix les actuacions meritòries dels membres del Cos, dels d’altres cossos policials, i de representants de l'àmbit de la judicatura i de la societat civil. Divendres, a la Sala El Torín, els cossos de policia d'Olot…


“Em faria molta il·lusió xiular la final, però només penso en els quarts” | BonDia Diari digital d'Andorra.\nEl BC MoraBanc va ser la representació del país a la Copa del Rei de Màlaga, però la Copa de la Reina femenina també tindrà present un andorrà: Igor Esteve. L’àrbitre internacional, de 31 anys, va ser designat per xiular la competició del ‘KO’ que es disputa a Salamanca del 5 al 8 de març, la ciutat on resideix l’encampadà des de fa 15 anys. Enguany xiula partits a LEB plata, LEB or i Lliga Femenina.\nDesignat per xiular partits de la Copa de la Reina amb els vuit millors equips de la Lliga Femenina espanyola... Què suposa per a vostè?\nPrimer una alegria molt gran. No m’ho esperava. A més a més, la Copa de la Reina es disputa a Salamanca, que és el lloc on jo resideixo des de fa molts anys. Per a mi és un valor afegit xiular un esdeveniment tan important a la ciutat que em va acollir. També és una recompensa a tota la feina que porto fent des de fa temps.\nAquesta és la màxima competició que li toca xiular en la seva carrera d’àrbitre, que va començar fent tasques de taula al Principat?\nSí! Aquí juguen els vuit millors equips de la Lliga Femenina de la primera volta. És una competició d’alt nivell. Sí que he xiulat partits internacionals, però aquesta competició és nacional i és la més important a nivell de clubs. Tota una fita per a mi.\nCom van decidir que vostè seria un dels candidats per xiular la Copa de la Reina?\nHi ha un departament tècnic a la Federació Espanyola de Bàsquet que ens valora i a mi quan m’ho va comunicar el director tècnic de l’arbitratge, Xavier Amorós, no m’ho creia. Porto molts anys a la FEB. És un esdeveniment molt important i a casa.\nNo se sentirà tan sol com en altres partits...\n[Somriu] Tindré la sort que podran venir molts familiars, amics... M’animaran.\nAquest és un pas més en el difícil món de l’arbitratge.\nÉs un pas molt important. Vaig a gaudir els partits que em toquin i m’ho prenc com una motivació per seguir treballant.\nEls equips participants buscaran el títol, però per a vostè el ‘títol’ seria xiular la final?\nNo. Jo busco fer un bon treball i acabar satisfet perquè és l’únic que depèn de mi. La resta no depèn de mi. Vull fer un treball seriós, professional, tenir sort i encertat. Amb això estaria molt satisfet.\nPerò ja ho diuen que ‘Un gust no amarga ningú’.\nTotalment. Em faria molta il·lusió, però només vull pensar en el partit de quarts de final que aquest sí que el tinc garantit. Tota la resta ja es veurà. És decisió del departament tècnic.\nEl Lointek Gernika contra l’RPK Araski, el Perfumerías Avenida contra el Durán M. Ensino, el derbi català entre l’Spar Citylift Girona contra el Cadí La Seu i el València Basket contra el Ciudad de la Laguna... Està expectant per saber quin partit xiularà? Algun partit que li faria il·lusió?\nOi tant que estic expectant. Tots tenen el seu al·licient. El partit que em toqui benvingut serà i amb els dos companys que em toqui xiular fer-ho el millor possible. A preparar el partit i a fer-ho molt bé. No tinc cap preferència la veritat. El fet d’estar a la Copa de la Reina ja és un repte prou engrescador.\nXiula partits a plata, or i a la Lliga Femenina. Quina és la categoria més agraïda de xiular?\nLa meva resposta semblarà estranya, però la categoria més agraïda de xiular són els nens petits. Per a mi la resta és un àmbit molt més professional. Totes les categories tenen el seu al·licient.\nI la més complicada?\nÉs complicat dir una categoria. Totes ho són. Per a mi el més complicat és mantenir la regularitat durant tota la temporada, no baixar el ritme i estar preparat per a la part més important de la temporada, on es decideixen moltes coses. Totes són molt importants i els partits són transcendentals.\nLi ha costat molt fer-se un lloc en aquest món tan complicat de l’arbitratge professional?\nCosta molt. És molta feina i esforç. Creure-hi. És com si vol ser esportista d’elit. Quan reps aquest tipus de recompensa t’adones del difícil que és arribar i fer-te un lloc en aquest mundillo.\nHo continua compaginant amb els estudis i una feina?\nSempre que pugui ho combinaré. Estudio Psicologia i l’estic acabant i tinc una feina en pràctiques. Amb la comprensió de tots els responsables ho vaig combinant i ho puc fer. Continuo a Salamanca i obert al que pugui passar. Tornar? A curt termini no, però mai tanco les portes a tornar.\nVostè que estudies Psicologia, com gestiona el fet de rebre insults des de la graderia?\nPrimer concentració amb la feina que estic fent. Això és el més important. No donar importància al que et diuen des de la graderia. Malauradament formen part de l’esport. He de tenir clar que l’important passa a la pista i aïllar-te una mica. Amb l’experiència ho vas aconseguint sempre.\nEs veu xiulant partits a l’ACB?\nRealment no... Podria passar, però ara mateix no em vull fixar en això. És molt complicat arribar. Si un dia arribo ha de ser del treball i de l’esforç. Una conseqüència del meu treball diari.\nTé algun referent en el món de l’arbitratge?\nEl model que es treballa a la Federació Espanyola de Bàsquet des que es comença a mi m’agrada molt perquè es treballa molt bé. A Espanya és un dels millors nivells d’arbitratge a Europa.\nQuan va començar en aquest món pensava que xiularia a la Copa de la Reina?\nLa veritat és que no. Quan vaig començar d’auxiliar de taula d’Andorra ni ho penses. Ho veus molt llunyà. Somies un dia d’estar allà i un dia es fa realitat. El meu somni ja era arribar a la Federació Espanyola de Bàsquet i començar a xiular en partits de Lliga EBA.\nL’ha felicitat algú d’aquí?\nJaume Tomàs, Antonio Zamora, Manel Fernàndez. Un dels meus millors amics, Marc Gallardo. Molta gent més...


Rere les petjades dels dinosaures\nCriatures / Activitats en família 28/01/2022\nLes reconstruccions de cinc animals ja extingits desperten l'interès dels visitants. Anna Requena\n¿Teniu a casa canalla apassionada pel món dels dinosaures? Doncs potser que els porteu a veure la nova exposició de la Xarxa de Museus de les Terres de Lleida i Aran (XMTLLA). Es tracta de la mostra Què tenim sota els peus? 550 milions d’anys d’evolució a Ponent i el Pirineu, que aquests dies s'exhibeix al Museu de la Noguera, on es podrà veure fins al 27 de febrer, quan començarà un itinerari de dos anys per la resta dels museus de la XMTLLA.\nL’exposició fa un recorregut per 550 milions d'anys de vida a la Terra a través de 120 roques i fòssils recollits en 22 localitats de Ponent i el Pirineu i de les reconstruccions de cinc animals ja extingits, tot plegat acompanyat per una detallada informació sobre les edats de cada fòssil, les peculiaritats de cadascun dels paisatges i, finalment, la seva distribució per períodes geològics.\nDe fet, la varietat de roques i restes paleontològiques i la seva disparitat d’edats resulten difícils d’explicar en un territori tan petit com les terres de Lleida i Aran, on alhora hi ha concentrada bona part de la història del nostre món. Així, doncs, l’exposició mostra els fòssils de Ponent i el Pirineu recollits per diferents institucions científiques i per aficionats, una pràctica que avui dia està regulada per garantir la seva conservació. Entre d’altres, han centrat l’interès dels primers visitants la reproducció de cinc animals ja extingits, com un rèptil marí únic a Catalunya localitzat a Alòs de Balaguer i el dinosaure més antic que va habitar les terres de Lleida fa 270 milions d’anys, a més de 120 fòssils i roques. A més, en el si de la mostra es fa un especial esment de la tasca dels pioners, persones com Lluís Marià Vidal, Francesc Clua, Martí Madern, Lluís Ferrer, Manuel Riu, Josep Duró, Maria Lourdes Casanovas, Josep Vicenç Santantafé o Antoni Lacasa, que van tenir la sensibilitat de preservar-los de cara a un futur que ja és aquí, amb l’objectiu que tot el territori hi sigui representat, des de les col·leccions paleontològiques d’alguns dels museus que formen part de la Xarxa de Museus de les Terres de Lleida i Aran fins a l’Institut d’Estudis Ilerdencs (IEI), passant per diverses institucions d’àmbit local i nacional que han aportat més fòssils de Ponent i el Pirineu. Els paleontòlegs Rodrigo Gaete, comissari de l’exposició, i Àngel Galobart, director del Museu de la Conca Dellà (Isona) i investigador de l’Institut Català de Paleontologia Miquel Crusafont, han estat els encarregats de dirigir la recerca, en què la Xarxa ha treballat des del 2017.\nIctiosaure, rèptil marí, únic a Catalunya, localitzat a Alòs de Balaguer Anna Requena\nLa reproducció d’un dimetrodont, un dels rèptils més antics que va habitar les terres de Lleida, ara fa 270 milions d’anys.\nQue els dinosaures es troben molt ben representats a Catalunya, gràcies als jaciments del Pirineu, i que, a més, les espècies descrites en aquest jaciments van ser les últimes que van viure just abans de la seva extinció, fa 66 milions d’anys.\nEl viatge de l’exposició Què tenim sota els peus? 550 milions d’any d’evolució a Ponent i el Pirineu comença amb mostres de les roques més antigues, que ens acosten als 550 milions d’anys del títol i que provenen dels cims i les valls del Pirineu. Els fòssils més antics corresponen a organismes que van viure en els mars Silurians i Ordovicians (fa uns 450 milions d’anys), quan tot el territori lleidatà estava submergit.\nA finals de l’era Paleozoica, tots els continents es van unir en un gran supercontinent i es va aixecar una gran serralada per l’actual centre d’Europa i nord d’Àfrica. Les roques que trobem al cor del Pirineu van formar part d’aquesta antiga serralada. De l’època del gran supercontinent trobem les excepcionals petjades que van deixar rèptils i amfibis de fa uns 275 milions d’anys, en les terres roies que s’estenen per l’Alt Urgell, el Pallars Jussà i l’Alta Ribagorça. Va ser a finals d’aquest període, el Permià, quan la més gran extinció en massa gairebé va fer desaparèixer tot rastre de vida a la Terra. Afortunadament, en el següent període, el Triàsic (el qual ja forma part del Mesozoic), la vida es va recuperar lentament i obrí la porta a noves formes de vida com els mamífers, els cocodrils, les tortugues i els dinosaures.\nL'exposició compta amb una proposta didàctica per als cicles educatius de primària i ESO, i també d'un quadern de camp autoguiat per a famílies que es pot demanar al mateix museu\nDurant bona part del regne dels dinosaures (des de fa uns 210 milions d'anys fins a fa 66 milions), les terres de Ponent tornaven a estar sota l’aigua, mentre que el Pirineu ni tan sols existia. Els mars del Juràssic ens han proveït d’una bona col·lecció d’invertebrats com ara els mol·luscos o els coralls i també alguna sorpresa, com les restes d’un rèptil marí, únic a Catalunya, l’ictiosaure d’Alòs de Balaguer.\nDurant bona part del següent període, el Cretaci, el mar encara s’estenia per bona part de Lleida, però l’evolució que pateix la vida a la Terra fa que les espècies marines siguin diferents de les del Juràssic. No obstant això, algunes zones no estaven submergides i han conservat un excepcional registre de vida en els boscos i paisatges propers a uns llacs del Cretaci inferior (fa 125 milions d’anys). Els sediments d’aquests llacs es troben, avui dia, a les parts altes del Montsec de Meià, i s'hi han recuperat més de 170 espècies d’insectes, crustacis, vertebrats i plantes en el que és un del jaciments més importats del món d'aquest període: les calcàries litogràfiques de Meià, a la Noguera.\nA finals del període Cretaci es va produir una nova extinció en massa, aquest cop ocasionada per l’impacte d’un meteorit sobre la superfície de la Terra. L’impacte va tenir lloc al que avui en dia és Mèxic, però d’aquell moment a les nostres terres, i més concretament a les comarques de l’Alt Urgell, el Pallars Jussà i la Noguera, trobem un excepcional registre fòssil amb restes dels últims dinosaures que van viure a Europa. També va ser a finals del Cretaci que es va iniciar l’aixecament de l’actual serralada pirinenca.\nRodrigo Gaete, comissari de l'exposció, fent una visita guiada al Museu de la Noguera de Balaguer. Anna Requena\nTal com ha passat amb totes les extincions que han tingut lloc a la Terra, la vida es va obrir pas altre cop, amb noves oportunitats per a un grup de vertebrats, els mamífers, que estaven esperant el seu moment a l’ombra dels grans dinosaures. L’evolució dels mamífers serà lenta però constant, i les comarques del Pallars Jussà, la Segarra, l’Urgell, el Segrià o l’Alt Urgell ens han proporcionat nombrosos jaciments on trobem estranyes formes de mamífers, així com altres vertebrats i una rica flora. Primats, rinoceronts, cocodrils o tortugues vivien relativament a prop del mar de l’Eocè (fa uns 35 milions d’anys), que ens mostra els seus habitants en fòssils trobats al Solsonès.\nFinalment, arribem a l’actualitat, un moment que ens pot semblar dominat pels humans, però si hem anat veient els impressionants canvis que s’han produït durant els últims 550 milions d’anys de vida a la Terra, ens adonarem de la fragilitat dels nostres ecosistemes i de com les forces de la natura han anat modelant paisatges i continents.\nTrobareu tota la informació pràctica de l'exposició aquí .\nexposició educació ambiental família


Amb qui surt Julio Iglesias, Sr.? Julio Iglesias, núvia del Sr., dona - Cites\nPrincipal Cites Julio Iglesias, Sr.\n1915 - 2005Edat de 90 anys a la mort Zodiac Leo\nNo tenim registres de relacions passades per a Julio Iglesias, Sr.\nEl doctor espanyol Julio Iglesias, Sr., va néixer Julio Iglesias Puga el 25 de juliol de 1915 a Ourense (Espanya) i va morir el 19 de desembre de 2005 a Madrid (Espanya) als 90 anys. És el més recordat pel pare del cantant Julio Iglesias i per l'avi dels cantants Enrique Iglesias i Julio Iglesias Jr. i socialista Chabeli Iglesias. El seu signe del zodíac és Leo.\nJulio Iglesias, Sr., és membre de les llistes següents: defuncions del 2005, naixements de 1915 i gent d’Ourense.\nAjudeu-nos a construir el nostre perfil de Julio Iglesias, Sr. iniciar Sessió per afegir informació, imatges i relacions, participar en discussions i obtenir crèdit per les vostres contribucions.\nNom complet al naixement Julio Iglesias Puga\nNom alternatiu Julio Iglesias Sr.\nEdat 90 anys (edat a la mort) anys\nAniversari 25 de juliol de 1915\nLloc de naixement Ourense, Espanya\nVa morir 19 de desembre de 2005\nLloc de la mort Madrid, Espanya\nText d’ocupació Ginecòleg\nReclama fama father of singer Julio Iglesias and grandfather to the singers Enrique Iglesias and Julio Iglesias Jr. and socialite Chabeli Iglesias\nJulio Iglesias Puga (25 de juliol de 1915 - 19 de desembre de 2005) va ser un ginecòleg espanyol. Va ser pare del cantant Julio Iglesias i avi dels cantants Enrique Iglesias i Julio Iglesias Jr. i de la socialista Chabeli Iglesias. Va rebre el sobrenom de Papuchi, 'pare'.\nMore about Julio Iglesias, Sr. Less about Julio Iglesias, Sr.\nEmma Watson i Chord Overstreet\namb qui surt Jennifer Lopez el 2016\nJohn Gibson, un actor de telenovel·la de 37 anys\namb qui es troba el rei bach\nKaty Perry amb qui va sortir


Advocada i mediadora | Mercè Claramunt - Advocada i mediadora\nUn bon acord és possible\nTrobarem la millor de les solucions!\nMercè Claramunt ho té clar. Més de 25 anys de trajectòria professional en el camp de l’advocacia i la mediació refermen la seva manera de treballar: proximitat, suport i acompanyament, combinat amb experiència i el compromís ferm de trobar la millor solució al litigi.\nMolt involucrada en l’exercici del Dret, Mercè Claramunt dedica part del seu temps i energies a la vida associativa, destacant el seu paper com a diputada de l’Il·lustre Col·legi d’Advocats de Barcelona (ICAB), presidenta de Dones Juristes i membre de la Societat Catalana d’Advocats de Família (SCAF). Col·laboradora en mitjans de comunicació. Més informació.\nAdvocada especialitzada en diverses àrees jurídiques, compromesa i amb una llarga trajectòria en el Dret de Família, Matrimonial i de Successions, i en Dret Civil, tant personal com patrimonial. Consolidada experiència en Dret Processal i Penal.\nL’experiència demostra que una bona manera d’encarar un conflicte és la mediació entre les parts: causa menys danys emocionals i personals, pot accelerar la solució, aconsegueix un major compromís de compliment per part de les parts i pot abaratir costos econòmics.\nA més, mira al futur!\n15 de gener de 2018 /by Mercè Claramunt\n1 d'octubre de 2016 /by Mercè Claramunt\n26 de juliol de 2016 /by Mercè Claramunt


About: Castella i Lleó\nBandera de Castilla y León.svg\nEscudo de Castilla y León - Versión heráldica oficial.svg\ncastellanolleonès, castellanolleonesa, castellà i lleonés.\ncastellà i minòritariament lleonès i gallec\nmunicipis i províncies\nCastella i Lleó (en castellà i oficialment: Castilla y León, en lleonès: Castiella y Llión, en gallec: Castela e León) és una comunitat autònoma d'Espanya creada el 1983 situada a la regió nord de l'altiplà central de la península Ibèrica i correspon, geogràficament, amb part la conca del Duero. És integrada per les províncies de les antigues regions de Lleó i de Castella la Vella, llevat de Cantàbria i La Rioja, ja que aquestes dues, que formaven part de l'ens preautonòmic de Castella i Lleó, optaren per constituir autonomies uniprovincials. L'Estatut d'Autonomia de Castella i Lleó no estableix una capital i, per tant, oficialment no en té; les Corts es van instal·lar temporalment a Burgos. No obstant això, una llei orgànica aprovada el 1987 va establir que la Junta de Castella i Lleó i les Corts tindrien llur seu a la ciutat de Valladolid. Una altra llei del mateix any defineix a Burgos com a seu judicial de la comunitat amb l'emplaçament del Tribunal Superior de Justícia de Castella i Lleó a aquesta ciutat. El 23 d'abril se celebra el Dia de Castella i Lleó en commemoració de la derrota patida pels exèrcits de les ciutats castellanes partidàries dels comuners durant la guerra homònima a la ciutat de Villalar. (ca)\nCastella i Lleó (en castellà i oficialment: Castilla y León, en lleonès: Castiella y Llión, en gallec: Castela e León) és una comunitat autònoma d'Espanya creada el 1983 situada a la regió nord de l'altiplà central de la península Ibèrica i correspon, geogràficament, amb part la conca del Duero. És integrada per les províncies de les antigues regions de Lleó i de Castella la Vella, llevat de Cantàbria i La Rioja, ja que aquestes dues, que formaven part de l'ens preautonòmic de Castella i Lleó, optaren per constituir autonomies uniprovincials. (ca)\nCastella i Lleó (ca)\nfreebase:Castella i Lleó


Les empreses familiars poden gaudir de beneficis fiscals en l'impost sobre successions i donacions\n1. El propietari anterior ha de tenir el 5 % del capital de la societat\nÉs a dir, la persona que transmetrà les seves participacions ha de ser propietària com a mínim del 5 % del capital si és de manera individual, i del 20 % si és juntament amb el grup familiar.\n2. La direcció ha d’anar a càrrec d’algú de la família\nI a més a més aquesta ha de ser la seva principal font d’ingressos: algun membre de la família ha de ser-ne el director, i aquest càrrec ha de representar més del 50 % dels seus rendiments per treball i activitats econòmiques (tot i que no es tindrà en compte la pensió de jubilació per a directius de més de 65 anys). D’altra banda, la persona que adquireix les participacions no pot ser soci de l’empresa amb anterioritat.\n3. L’empresa ha de desenvolupar una activitat econòmica\nLes empreses de tinença de béns, o gestores de patrimoni immobiliari o mobiliari no poden gaudir d’aquestes deduccions en la tributació: només les que disposen, com a mínim, d’un 50% dels actius afectes a activitats econòmiques.\n4. L’hereu ha de mantenir les participacions durant 10 anys.\nPer beneficiar-se d’aquests avantatges, les participacions adquirides s’han de mantenir en el patrimoni del subjecte entre 5 i 10 anys (depenent de la comunitat autònoma), tot i que es poden vendre sempre que es reinverteixin els diners rebuts en la mateixa empresa familiar.\nA CEDEC, Centro Europeo de Evolución Económica, considerem que les petites i grans empreses familiars s’han d’informar sobre aquestes deduccions, ja que poden estalviar-se pagar quantitats molt significatives en els processos de transmissió de participacions entre parents. D’aquesta manera poden invertir aquests diners no gastats en la millora de la mateixa empresa i en la consecució de l’excel·lència empresarial.\nImatge Walkers Windows\n← Aspectes de la Llei concursal que s’haurien de modificar\nInternacionalització, emprenedoria i innovació: així responen les pimes espanyoles →


SANT JORDI, LA PRINCESA, LA ROSA I EL DRAC. ORTIN, DAVID / VIZCARRA, JOAN. 9788494537233 La llar del llibre\nORTIN, DAVID / VIZCARRA, JOAN\nLA MUSCA. EDICIONS I CREACIONS, S.C.P.\nUn terrible drac de panxa grossa i dents esmolades arriba a l'atrafegada vila de Montblanc. Sense menjar per donar-li, el rei decideix fer el que sempre es fa en aquests casos: un sorteig per decidir a qui s'ha de cruspir la bèstia.\nAfortunadament, un princesa que cuina com els àngels i un Sant Jordi que vol enamorar-la resolen la situació...tot i que de forma un pèl inesperada.


L’Aran Bike Park incorpora passarel·les de fusta, salts i revolts en dos itineraris de diferent nivell de dificultat. El circuit es troba al cor del bosc de Varicauva i recorre llocs dels nuclis de Vielha, Gausac i Aubèrt, amb sortida des de la Bassa d’Oles.\nL’empresa Aran BikeParks s’ha encarregat del disseny i la construcció de l’equipament esportiu nou, que ha rebut la col·laboració i el finançament del Conselh Generau d’Aran amb el suport de Turespaña. Tant la senyalització dins del circuit com el mapa il·lustrat a l’entrada del recinte ha anat a càrrec dels tècnics del Conselh Generau d’Aran i l’empresa SAVA, adscrita al govern aranès.\nA més, la Val d’Aran ofereix la possibilitat durant l’estiu de la pràctica del descens amb BTT per la pista de Blanhiblar (Naut Aran) amb accés des del telecadira de Blanhiblar, situat al Pla de Beret. Cal afegir que el centre BTT dera Val d’Aran, situat a Betren, ofereix 400 km d’itineraris homologats i accessibles per a tot tipus de practicants.


Espais desnonats: El congrés mundial de la UICN\nEntre el 5 i el 14 d'octubre tindrà lloc a Barcelona el Congrés Mundial de la UICN (Unió Internacional per a la Conservació de la Natura). La UICN és la major i més antiga organització existent en matèria mediambiental. Aplega en el seu si més d'un miler d'organitzacions governamentals i no governamentals i uns 11.000 científics voluntaris de 160 països. Aquest congrès és un gran esdeveniment que aplegarà a més de 8000 delegats de governs, ONGs, empreses i acadèmics. Junts durant 10 dies per debatre, compartir i decidir sobre el desenvolupament sostenible de la humanitat. L'objectiu és trobar ideees accions i solucions per a un món divers i sostenible.\nDins d'aquest congrés hi ha el Fòrum (del 6 al 9 d'octubre), ampli ventall d'activitats, conferències, cursos, col·loquies, taules rodones i actes diversos que està obert a la participació de tothom (prèvia inscripció i pagament http://www.iucn.org/news_events/events/congress/forum/index.cfm). Els tres temes del fòrum són:\n- Un nou clima pel canvi\n- Ecosistemes sans - gent sana\n- Salvaguardant la diversitat de la vida\nPublicat per L'animal humà a 10:48\nEtiquetes de comentaris: biodiversitat, Biosfera, ciutadania, espais naturals


El bloc d'en Climent | Passejada\nEn aquesta tardor que no sembla pas tardor, en un dia com avui, hem anat a passejar una mica pel bosc tota la família i l'Ot, el nou membre de la família de quatre mesos. No és pas una personeta, no, és un border collie ben trempat. Ara que no hi ha ja gairebé caçadors de bolets i, no essent ni dijous, ni diumenge, tampoc caçadors dels altres, dóna gust fer una passejada pel bosc. Si el bosc és dalt la muntanya encara dóna més bo. No hi fa la calor que fa a la plana i hom pot respirar l'aire saludable de mitja tarda.\nHa estat una passejada prou divertida. Les meves filles s'ho han passat molt bé. Una, la petita, sempre està a punt per a qualsevol activitat i en frueix. L'altra, la gran, encara que li costa més això de sortir de casa, quan ho fem també s'ho passa bé. Ella, però, és més patidora. Això de tenir l'Ot deslligat i que pugui córrer pel mig del bosc la fa patir. Ens ho hem passat bé. El gosset sembla que té la lliçó ben apresa i per res del món fa pipi i caca fora de casa. A vegades penso que ni tant, ni tant poc. Sempre porto una bosseta de plàstic a la butxaca quan sortim de casa, però no l'he fet servir mai. Espera a retornar a casa per fer les seves necessitats. Hem tornat a casa que ja era fosc. En marxar el sol la temperatura devalla una mica, però res de l'altre món. Demà, com és tradició, ens posarem a fer el pessebre, una tradició que encara conservem. S'hi estarà fins la Candela, dia en que el tornarem a desar fins el pròxim nadal. El tió també pujarà cap dalt al menjador i a engreixar-lo s'ha dit.\nNo sé ben bé perquè m'ha vingut al cap, però he recordat les vacances de l'any 2004, quan la Xènia ja tenia quatre anys. Vam anar a Normandia, era el primer viatge llarguet des que teníem les nostres filles. Va coincidir amb la celebració del 60è aniversari del desambarcament a les platges normandes de les forces aliades que lluitaven contra els nazis. Vam estar en una mena de ciutat de vacances a Blainville Sur Mer, la capital de la criança d'ostres a la costa atlàntica. Moltes famílies amb la seva canalla. Moltes vespes, també. Mai n'havia vist tantes i per tot arreu. Allà vam aprendre com actuar davant d'aquests animalons. Feia patir una mica veure-les posades a la galta d'alguna de les nostres filles i elles aguantant pacientment amb la boca i els ulls tancats esperant que se n'anessin. Ens ho vam passar bé i vam poder gaudir d'unes vacances combinant natura, cultura i oci.\nSovint, les persones associem alguna música, alguna cançó amb algun fet concret i viscut. Era el mes d'agost i com cada estiu apareix alguna cançó de vida efímera que protagonitza l'estiu. Després tothom l'oblida perquè no acostumen a ser cançons de gran qualitat que mereixin formar part de la memòria col·lectiva. Però si queden associades a algun esdeveniment especial, queden en algun raconet de la memòria. Avui, mentre passejàvem pel bosc, no sé el perquè, però m'ha retornat aquella cançó del 2004. Evidentment, no passarà a la història de la música, però, tot i que paxenguera, va quedar en la nostra memòria perquè ens va acompanyar al llarg d'aquelles vacances de tan bon record. La cantava un grup, penso que moldau, però la cançó penso que és en romanès. No tinc ni idea si aquesta canço era moda a França o també ho va ser aquí. Excepcionalment la poso aquí, en un dia com avui en què la nostàlgia s'ha fet un raconet en la meva memòria.\n0 Comentaris a "Passejada"


06/07/2020 02:56:37 AM\nEl Sant Boi del segle XVIII a Can Barraquer\nL'exposició mostra la ciutat del temps de Rafael Casanova\nEl Museu té instal·lada a Can Barraquer l'exposicióSant Boi al segle XVIII. Un segle d'entreguerres , un repàs a l'empremta que els esdeveniments del segle XVIII van deixar a la localitat. La mostra, inclosa dins de la commemoració del Tricentenari dels fets de 1714, recull, a través de dibuixos i objectes, la transformació de la societat del moment i la vinculació de la figura del conseller en cap de Barcelona, Rafael Casanova, amb la ciutat.\nLa mostra explica la vida quotidiana a l'època i com van aparèixer nous costums vinguts d'Amèrica (la xocolata i el tabac). Al llarg del recorregut també es visualitzen les conseqüències de les guerres i l'empobriment que va provocar la pèrdua repetida de collites agrícoles. Així mateix es poden veure molts objectes relacionats amb els accessoris dels Miquelets, els soldats que van defensar el territori, i amb la tradició de les teles "indianes" a les cases santboianes, els primers teixits estampats inspirats amb motius exòtics i llunyans.\nLa majoria dels continguts de l'exposició estan inspirats en les aportacions de l'historiador pratenc Jaume Codina, conegut especialista en història del Baix Llobregat.\nExposició: Sant Boi al segle XVIII. Un segle d'entreguerres\nFins a l'octubre de 2014


Una Mercè de circumstàncies\nAra Castells 24/09/2019\nEl 7d8 dels Castellers de Barcelona marca el límit d'una Mercè sense castells de nou\n7d8 dels Castellers de Barcelona @CdBCN\nBarcelonaL'escenari casteller a Barcelona ha canviat de manera destacada en aquesta temporada i les colles estan completant, generalment, uns registres força inferiors als anys anteriors. La Diada de la Mercè d'aquest dimarts n'ha estat la màxima expressió i no ha vist cap castell de nou, fet que no succeïa des del 2013. D'aquesta manera, l'actuació s'ha realitzat amb uns programes de castells força assequibles per a totes les colles. La nota positiva ha sigut que aquesta diada, que acostuma a allargar-se bastant, s'ha completat en menys d'una hora i mitja.\nEls Castellers de Barcelona han sigut l'única colla que ha completat tres castells de vuit. Els vermells arribaven a la plaça Sant Jaume amb la idea de repetir el programa de castells de la Diada Històrica de la Mercè i tornar a provar el 4d9f. El quatre folrat ha pujat amunt en la segona ronda i des de bon inici ha mostrat problemes en l'encaix del folre i els terços. Els barcelonins han pogut salvar una primera fuetada, però a la segona han acabat cedint pel pis de terços quan encara no s'havien col·locat els dosos. Abans han descarregat el castell més destacat de la jornada, el 7d8. El d'avui, a diferència del de diumenge, l'han hagut de treballar força, en les dues bandes de l'estructura. Després de la caiguda del 4d9f han acabat completant un 4d8 tranquil i un 3d8 mogut a nivell de terços.\nEls Castellers de la Vila de Gràcia arribaven força condicionats per les últimes caigudes que han provocat baixes de canalla. Amb el 3d9f i el 2d8f descartat, no han volgut renunciar al 7d8, que han deixat per tercera ronda. Els graciencs, però, l'han desmuntat quan entraven dosos, tot i que el castell presentava bones prestacions. Abans han descarregat uns bons 4d8 i 3d8 i han tancat amb el 7d7.\nEls Castellers de Sants han seguit amb la dinàmica d'assegurar tots els castells abans de fer un pas endavant en les pròximes actuacions. És per això que han repetit el 3d8 i el 4d8, a més d'anotar-se el 5d7, tots executats amb total tranquil·litat. A l'octubre els borinots tenen tres actuacions destacades (les Corts, Nova Atenes i Diada) en què podrien portar els primers castells de la gamma alta de vuit i de nou.\nLa Jove de Barcelona, els Castellers de la Sagrada Família i els Castellers del Poble Sec han completat una actuació amb castells de la gamma alta de set. Granats i verds han calcat l'actuació amb el 5d7, el 7d7 i el 4d7a, mentre que els de la camisa blau cel han deixat de banda el 7d7 per anotar-se el 4d7.\nUna de les bones notícies de la jornada ha sigut l'estrena del 5d6 dels Castellers de Sarrià, el primer des de la seva refundació. L'han portat en tercera ronda i l'han pogut descarregar després de fer-ne un intent desmuntat. Abans han fet el 4d6a i el 3d6.\nCastellers de Barcelona: 7d8, i4d9f, 4d8, 3d8, pd5, 4 pd4\nCastellers de la Vila de Gràcia: 4d8, 3d8, id 7d8, 7d7, vd5\nCastellers de Sants: 4d8, 3d8, 5d7, 5pd4, pd5 al balcó\nJove de Barcelona: 5d7, 7d7, 4d7a, vd5\nCastellers de la Sagrada Família: 5d7, 4d7a, 7d7, pd5\nCastellers del Poble Sec: 4d7, 5d7, 4d7a, 3 pd4\nCastellers de Sarrià: 4d6a, 3d6, id 5d6, 5d6, 2 pd4\nCastellers de Barcelona Castellers de la Vila de Gràcia Castellers de Sants Colla Jove de Barcelona


Two Flowers Hotel Pedoulas Xipre - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTwo Flowers Hotel26 Filoxenias str., Pedoulas, Pedoulas, Xipre, 2850 - Veure al mapaExcel·lent9,0Basada en188comentarisTwo Flowers HotelVeure més fotos"The nicest hotel owners I have ever met ! Food was fab, vie..."MaryUnited KingdomVeure més fotosVeure totes les 27 fotosExcel·lent ubicació 9,3Veure al mapa9,3UbicacióParticularitats que li encantaranbalcó/terrassa\nSobre l'allotjamentDescripcióDissenyat tant per oci com per negoci, Two Flowers Hotel està situat idealment a Pedhoulas; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Two Flowers Hotel asseguren una estada plaentera als seus clients. L'hotel ofereix restaurant, bar per garantir el més gran comfort possible als seus clients. L'ambient de Two Flowers Hotel es reflexa en cada habitació. calefacció, balcó/terrassa, ventilador, aparell de televisió LCD/pantalla de plasma, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Two Flowers Hotel és una elecció inteligents per a viatgers a Pedhoulas, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsbalcó/terrassaempolles d'aigua de cortesiatelevisió de pantalla planacalefaccióplat de dutxaventiladorMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


ESCOLA LOLA ANGLADA DE TIANA – ART I ESPORT\nInicio ESCOLA LOLA ANGLADA DE TIANA\nNOVETAT CURS 2020-21: Els alumnes que ja estiguin fent activitats extraescolars durant el curs 19-20 AUTOMATICAMENT* quedaran inscrits pel curs 20-21. En cas que no vulguin continuar , teniu que enviar un correu electrònic a administracio@ambitescola.cat i notificar la baixa abans de finalitzar el curs 19-20.\n(*) La inscripció a l’activitat de natació NO és automàtica, s’haurà de fer com cada any.\nPer a formalitzar el procés de noves inscripcions podeu fer-ho amb el FORMULARI ON-LINE que trobareu a www.artiesport.cat a l’apartat INFOFAMÍLIES o clicant al botó «APUNTA’T» que trobareu a sota de cada descripció d’activitat.\nEscolliu ESCOLA LOLA ANGLADA TIANA i a partir d’aquest moment ja podeu començar a introduir les vostres dades. Quan finalitzeu el procés i haguem validat les vostres dades, us arribarà un correu notificant-vos que la inscripció ha estat realitzada.\nL’1 de setembre de 2020 l’activitat “Futbol competició” començarà a les pistes de l’escola\nLa resta d’activitats extraescolars començaran el primer dia d’inici del curs, menys la piscina i English School que començaran a l’octubre.\nEls alumnes de P3 podran iniciar les activitats extraescolar21 de setembre de 2020\nTotes les activitats extraescolars s’allargaran fins l’últim dia del curs 2020-2021\nPer al correcte funcionament de les activitats s’adequarà el nombre màxim d’inscrits. (segons activitat)\nLes activitats tenen una durada d’una hora i trenta minuts però el preu de totes les activitats inclou el monitoratge fins l’inici de l’activitat.\nLes activitats de migdia tenen una durada d’una hora, de 12.20 a 13.20h en el primer torn i de 13.20 a 14.20h en el segon torn.\nLes activitats són de 16.15 a 18h i el monitoratge es de 16.15 a 16.45h (durant el qual els nens i les nenes berenaran i es prepararan fins l’inici de l’activitat a les 17h)\nEls alumnes que facin extraescolars a l’escola Tiziana, els monitors d’Àmbit Escola els aniran a buscar a l’escola a les 16.15h, estaran un quart d’hora per a berenar i cap a les 16.30h faran l’acompanyament fins a l’escola Tiziana.\nAquests alumnes s’hauran de recollir quan acabi l’activitat a l’escola Tiziana.\nLa quota de les activitats extraescolars es cobrarà de l’1 al 5 del mes en curs, per tant, el 1r pagament de les quotes d’extraescolars es realitzarà de l’1 al 5 de setembre.\nEn cas d’activitats esporàdiques el pagament s’efectuarà allà mateix.\nEls preus que consten en les activitats, corresponen a les quotes que pagaran les nenes i nens que són socis de l’AMPA. Els que no siguin socis, cada activitat tindrà un complement de 4€ mensuals.\nA final de curs es lliurarà a tots els nens i nenes un informe de l’activitat.\nAl mes de desembre es fan les jornades de PORTES OBERTES. Coincidint amb l’horari de l’activitat, s’obren els espais/aules 30min abans d’acabar per mostrar el que fan En finalitzar el curs s’organitza la FESTA DE LES EXTRAESCOLARS en la que tots els familiars hi són convidats a gaudir dels aprenentatges que han fet tots els nens i les nenes. (normalment és un diumenge de la primera quinzena de juny).\nPer a donar de baixa una activitat s’haurà de notificar per correu a administracio@ambitescola.cat., abans de finalitzar el mes en curs.\nEn aquest espai de temps es faran diverses activitats lúdiques, a on els nens i les nenes podran gaudir d’un espai d’esbarjo amb diferents recursos.\nAdreçat a alumnes de: P3, P4, P5, 1r, 2n, 3r, 4t, 5è i 6è.\nDies activitat: deDILLUNS a DIVENDRES de 7.45 a 8.45h (1 hora) o de 8.15 a 8.45h (mitja hora).\nQuota mensual ½ hora 1 hora\nSetembre 11,50€/mes 20,20€/mes\nd’Octubre a Juny 20,10€/mes 39,90€/mes\nUsuari esporàdic 2,25€/dia 2,25€/dia\nLes inscripcions a l’acollida matinal es faran directament a Euma Serveis escolars.


AGLAIA: Una societat ismènica\n¿Vivim en una societat ismènica, realista, normal, amb pors i dubtes, correcta, però incapaç de gestos de grandesa, de posar els mandats dels déus per davant de les convencions dels homes?\nEl pròleg de l'Antígona de Sòfocles descriu Ismene tan admirablement... Davant de la invitació d'Antígona d'ajudar-la a enterrar Polinices, contravenint la prohibició del tirà Creont, Ismene diu: "Ens cal obeir aquestes ordres i d'altres de més penoses encara. Jo, per la meva banda, amb les meves súpliques demanaré la clemència dels qui viuen sota terra, constreta com em veig a comportar-me així, i obeiré els qui tenen el poder. Actuar més enllà de les pròpies forces no és cosa assenyada." Antígona li retreu el seu menyspreu de les lleis que els déus estimen, i Ismene contesta: "Jo no les menyspreo, però la meva naturalesa és incapaç d'actuar en contra de la voluntat dels ciutadans." I després afegeix: "No convé, per principi, anar a la caça d'objectius impossibles."\nEl poder troba així el suport de la raonabilitat. Un poder que per boca de Creont dirà: "I qui pensa que un amic és un bé més important que la pròpia pàtria, aquest el tinc per un no res." No hi ha res per sobre del col·lectiu, a ell tot s'ha de sotmetre. Per al poder, no hi ha lleis divines que valguin, ell és la darrera instància.\nAixò, les religions no ho poden compartir: per elles, pels humans religiosos, la darrera instància és el misteri. I és la seva tasca esbrinar quines conseqüències del misteri es manifesten en la seva vida i orienten la seva acció, fins i tot al preu de la pròpia vida, com feu Antígona.


Salou. Costa Daurada. 12 novembre 2019. Salou, la capital de la Costa Daurada té un pla i un objectiu: convertir-se en una destinació turística sostenible. Per aconseguir-ho, el municipi treballarà aquest any per executar les actuacions que el convertiran en Destinació Turística Intel·ligent (DTI) i aprofundirà en la desestacionalització. Així ho ha explicat l'alcalde de Salou, Pere Granados, a l'fer balanç de la temporada 2019.\nL'alcalde ha qualificat com a positives les xifres aconseguides, i més tenint en compte la competència d'altres destinacions a la Mediterrània i el nord d'Àfrica. Des de l'1 de gener a l'15 d'octubre, Salou ha incrementat les pernoctacions en un 1,1 per cent, arribant a les 7.642.852. D'aquestes, 2.860.000 pernoctacions corresponen a turisme estatal, que ha augmentat en un 8,9%.\nDe fet, el mercat espanyol és el més important a Salou, seguit de el britànic i de l'francès. Salou també sobresurt en el mercat rus, que ha crescut un 5,8 per cent, i destaca en el mercat irlandès i en l'holandès.\nPer la seva banda el gerent del Patronat de Turisme, Joan Carles Capella, ha explicat que treballen per diversificar els mercats emissors als quals es dirigeixen, ja que "la suma de petits mercats és cada vegada més gran". En aquest sentit, la responsable de promoció de Patronat de Turisme, Natàlia Bel, ha fet un repàs de les principals accions realitzades, destacant la participació en 25 fires, 9 workshops, 7 roadshows i 31 fam trips, press trips i bloc trips. En aquest sentit, la principal novetat ha estat la participació en les fires turístiques de Tallin, d'Israel, d'Hongria, i el retorn a la fira de Lisboa.\nPel que fa a les xarxes socials, més de el cinquanta per cent de les mencions són de turistes espanyols, que destaquen l'oferta esportiva, cultural i gastronòmica de Salou. Sobre aquest punt, l'alcalde Pere Granados ha destacat "el salt qualitatiu" de l'oferta gastronòmica del municipi en els últims anys i el moment d'expansió i creixement que està tenint a Salou.


Campanya de màrqueting professional sobre 'Alcoi Ciutat del Nadal'\n• campanya de màrqueting per a 'Alcoi Ciutat del Nadal' • Eixirà publicada a diferents blogs i xarxes socials.\nEnviat per Redacció Muntanyes en 29 de desembre de 2016.\nTags: Alcoi, Nadal Alcoià, Turisme\nTravel Inspirers ha creat una campanya de màrqueting per a ‘Alcoi Ciutat del Nadal’.\nTravel Inspirers està format per 7 dels principals bloguers de viatges en espanyol; professionals del periodisme, la fotografia, el vídeo i el màrqueting en línia amb llarga experiència en l’elaboració de cròniques de viatges, difusió de destins i recopilació de consells útils a l’hora de viatjar.\nLa campanya té 4 claus d’acció de màrqueting de continguts amb Travel Inspirers.\nPer realitzar aquesta campanya, dos dels bloguers es desplaçaran a la nostra ciutat el dia 3 de gener a la nit i viuran i tota la màgia del Nadal. Eixirà publicada a diferents blogs i xarxes socials.


Customer assistant amb formació tècnica/mecànica | Xaloc\nCustomer assistant amb formació tècnica/mecànica\nPublicat - Modificat29/09/2020 - 21/10/2020\nData tancament oferta21/10/2020\nTasques específiquesEmpresa de venta de motovibradors industrials cerca un Customer Assistant amb Formació Tècnica Mecànica o similar.Tasques: Atendre i assessorar tècnicament al client amb l'objectiu de trobar la millor solució per a cada cas. Gestió de comandes amb SAP.Preparació de pressupostos.Recepció i resolució de possibles incidències i comunicació de les mateixes als comercials i/o altres departaments.Informar a l'usuari sobre l'estat de la seva reclamació.Constant comunicació amb el departament comercial i de logística. Es valora l'anglès, com qualsevol altra idioma addicional.\nCapacitats requeridesComunicació interpersonal. Amb capacitat de diàleg i negociació. Resolutiu i tenir capacitat de decisió. Agilitat per introduir les dades que faciliten els clients i propis comercials al programa de gestió que serà la font d¿informació del departament de logística per tal de poder fer els correctes enviaments als clients.\nInformàtica Programari de Bases de dades - Usuari Mig\nTitulació FPII - - Manteniment mecànic\nHorari De 8:30 a 13:00 i de 14:00 a 17:30


GUADASSUAROIG: DEUTE DE L'AJUNTAMENT DE GUADASSUAR 2013\nAmb data indeterminada del mes de desembre, el grup municipal PSPV-PSOE va repartir per la població aquest escrit:\nEL DEUTE DE L'AJUNTAMENT DE GUADASSUAR: 8 064 000 EUROS\nEn els pressupostos per a l'any 2013, Guadassuar pagarà la barbaritat de 725 000 euros sols en interessos.\nA finals de l'any 2011 i abans de les últimes eleccions generals, el deute de l'ajuntament de Guadassuar rondava els 3 milions d'euros.\nPassades les eleccions generals del 20 de novembre del 2011, van aparèixer totes les factures amagades i pendents de pagament del nostre Ajuntament i ara un anys després, les factures per pagar, han elevat el deute del nostre municipi a 8 064 000 euros, o el que és el mateix, cada habitant de Guadassuar, tinga l'edat que tinga, té un deute de 1 317 euros.\nLa nefasta gestió del PP del nostre poble durant més de 17 anys, només ha servit per a elevar contínuament el deute fins els nivells actuals.\nDurant els anys en què el Sr. Ribera i el PP ha estat al capdavant de l'equip de govern de Guadassuar, hem anat de desbarat en desbarat de manera que este Ajuntament s'ha ficat en diversos embolics o aventures de molt dubtosa viabilitat, i que necessitaran molts anys per a corregir la mala gestió dels diners dels nostres impostos.\nL'impost del tractament del fem, ha apujat un 100%. L'aigua potable ha apujat un 40%. L'impost de béns immobles s'ha encarit un 20%. I no obstant això, l'endeutament s'ha disparat de tal forma que, en tota la Ribera Alta no hi ha cap poble que supere el deute per habitant del nostre poble.\nHe volgut inserir una taula perquè ens servisca d’orientació per a saber quins són els servicis obligatoris que tenen els ajuntaments. Estos depenen del Nombre d’habitants dels municipis. És falsa la creença que els ajuntaments han de crear quants més servicis millor. Els ajuntaments tenen unes obligacions que complir i pensar que es poden tindre els millors servicis que pel volum econòmic, puga a més mantindre'ls, atés que són els veïns els que amb les seues contribucions ajuden a fer que es puguen prestar els dits servicis.\nPer tant és falsa la creença dels què ens representen quan pensen que si no fan edificis i instal·lacions, no fan res ( i no els tornaran a votar). També el manteniment i embelliment d’un poble que el convertisquen en més habitable i que contribuïsquen a una millor qualitat de vida dels veïns/es és una inversió immillorable. Els nostres representants han de concebre’s com a òrgans de govern que no sols s’ocupen de realitzar obres i prestar servicis, sinó d’ocupar-se del canvi i del progrés en la seua totalitat. De promoure el desenrotllament i la democràcia local, per mitjà de la participació i d’escoltar als veïns/es. A Guadassuar han caigut en errors de "bulto". No s’han fet estudis i previsions econòmiques del posterior manteniment de les instal·lacions, a més de fer uns edificis i instal·lacions sobredimensionades respecte a la població. Encara sort que els PAIs es van paralitzar perquè de complir-se les previsions de la bambolla immobiliària promoguda per la insensatesa dels nostres governants en el nostre poble, hui Guadassuar seria una pedania. Encara així a la vista està “l’èxit econòmic” que ha suposat per a l’ajuntament. Sabeu perquè? Perquè els errors dels polítics, dels banquers i dels rics en este país no es paguen.\nSERVICIS OBLIGATORIS MUNICIPALS\nMUNICIPIS DE +5000 HABITANTS\nMUNICIPIS DE +20.000 HABITANTS\nPrestació de servicis socials\nAbastiment domiciliari d’aigua potable\nPavimentació de la vies públiques


Compravenda, administració i gestió d'immobles a Matadepera.\nExperiència, Garantia de gestió, la primera des de 1950\nFinques Argemí li ofereix un servei integral, tant en la comercialització en venda i lloguer d'habitatges d'obra nova o segona mà. Gràcies a la nostra àmplia experiència en el mercat immobiliari, tenim un gran coneixement del sector que ens permet assessorar bé als nostres clients, ja siguin propietaris, compradors o arrendataris.\nA Finques Argemí volem que els nostres clients obtinguin la màxima rendibilitat del seu patrimoni, nosaltres ens ocupem de tot, des de la valoració dels immobles fins a la seva venda davant de notari. Vostè tindrà total assessorament i informació durant tot el procés de venda / lloguer.\nPer poder vendre el seu immoble fem màxima difusió en els principals portals immobiliaris de referència, també a la nostre pàgina Web, disposem d´una amplia cartera de clients des de fa molts anys, formem part de la xarxa immobiliària Apialia Terrassa/Matadepera, fem reportatges fotogràfics d´alta qualitat, bustiades i difusió en els mitjans locals.\nUn cop tenim el client preparem els contractes de venda/lloguer i preparem tota la documentació necessària (Cèdul.la d´Habitabilitat, Certificat d’Eficiència Energètica, Notes Registrals, etc) per poder fer l’escriptura de compravenda davant de Notari amb el màxim rigor i professionalitat.\nD'altra banda, el nostre objectiu és facilitar la compra o lloguer de l'immoble que més s'adapti a les necessitats del client amb un tracte exclusiu i personalitzat i amb total seguretat per als nostres clients.\nGestió de compravenda d'immobles\nAdministració de propietats i lloguers\nGestió de comunitat de propietaris\nValoració i taxació de béns immobles\nSegregacions, agrupacions i estudis d'enginyeria\nServeis de manteniment per a la llar\nAssegurances de la llar, contingut i continent, protecció de lloguers\nPublicació dels seus immobles els principals portals immobiliaris de referencia així com a la nostre página web\nCol·laborem amb entitats financeres per poder obtenir un millor finançament


Muñoz Bolaños: 23-F fracassà perquè Tejero ignorava el projecte polític del cop - Regió7 :: El Diari de la Catalunya Central\nMuñoz Bolaños: 23-F fracassà perquè Tejero ignorava el projecte polític del cop\nL'especialista en història militar de l'Espanya del segle XX, subratlla que l'aportació del seu llibre és que estudia «totes les operacions involucionistes, a partir de fonts primàries»\nefe | barcelona 21.02.2021 | 17:39\nMuñoz Bolaños: 23-F fracassà perquè Tejero ignorava el projecte polític del cop Regió7\nL'historiador Roberto Muñoz Bolaños, que analitza en "El 23-F i els altres cops d'estat" les operacions involucionistes civils i militars a Espanya entre 1975 i 1986, creu que el 23-F va fracassar pel "desconeixement de Tejero del projecte polític sobre el qual s'articulava".\nEn una entrevista amb EFE, Muñoz Bolaños, especialista en història militar de l'Espanya del segle XX, subratlla que l'aportació del seu llibre és que estudia "totes les operacions involucionistes, a partir de fonts primàries", entre elles el sumari, la vista oral i les sentències de les causes incoades pel 23-F i l'Operació Galàxia, que "encara segueixen sent secretes".\nLes declaracions dels acusats al judici de la caixa B del PP s'ajornen pel positiu de covid-19 de l'exgerent del partit.\nCom tractar l'espatlla dolorosa?.\nEl català té bona salut entre el comerç manresà.\nAquesta documentació ha estat complementada amb testimoniatges orals d'alguns protagonistes, així com amb memòries i informes inèdits d'alguns militars claus, i documents desclassificats de la CIA i el Departament d'Estat d'EUA.\n"El 23-F i els altres cops d'estat" (Espasa) inclou una descripció detallada per hores dels fets que van tenir lloc entre les 18:22 hores del 23 de febrer de 1981 i les 12:00 hores del 24.\nSosté Muñoz Bolaños que "les diferents operacions colpistes estrictament militars –Operació Galàxia (1978), Intent Torres Rojas (1979), Operació Cervantes (1982) i l'intent d'assassinat del Rei i la seva família, la Junta de Caps d'Estat Major i el Govern a La Corunya (1985)– van ser desarticulades abans que poguessin desencadenar-se, i, per tant, el seu possible èxit era nul".\nEn canvi, les accions amb un component més civil, però dotades d'un braç militar, que van culminar en el cop del 23F, "sí van tenir possibilitats de triomf entre 1977 i 1981; i el seu objectiu mai va ser l'establiment d'un govern militar, sinó d'una democràcia limitada en la qual es restringissin drets humans de segona generació –socioeconòmics i culturals– i el desenvolupament autonòmic".\nLes operacions estrictament militars van ser desarticulades abans que s'engeguessin, però, per contra, en el cas del 23F, el seu fracàs va ser conseqüència de dues dinàmiques vinculades directament amb l'actuació del tinent coronel de la Guàrdia Civil Antonio Tejero Molina, en opinió de Muñoz Bolaños.\nPrimer, per la forma en què va ocupar el Congrés, ja que havia de fer una acció incruenta, però "els trets en l'hemicicle i el seu enfrontament amb el vicepresident del Govern en funcions, el tinent general Manuel Gutiérrez Mellado, li van donar una imatge violenta que va inhabilitar momentàniament la resta de l'operació".\nLa segona, "la seva negativa a permetre que el general de divisió Alfonso Armada entrés en l'hemicicle per parlamentar amb els diputats amb l'objectiu que li votessin com a president del Govern al capdavant d'un executiu de concentració nacional".\nSegons el parer de l'autor, aquesta negativa, "conseqüència del desconeixement que Tejero tenia del projecte polític sobre el qual s'articulava el cop d'estat, va impossibilitar definitivament el seu triomf".\nPer a l'historiador, és "absolutament descartable" una operació colpista en l'Espanya actual, en part per la vinculació dels militars espanyols a l'OTAN, perquè no es donen les condicions objectives –existència d'una crisi global–, i perquè no existeix cap suport civil legitimador.\nResta importància als recents pronunciaments en xarxes socials de militars retirats, per "manca de comandament sobre tropes, per tant no poden suposar cap perill per al principi de primacia del poder civil ni per al sistema democràtic vigent".\nTampoc no existeix una base empírica que permeti afirmar que la presència de Vox al Congrés dels Diputats pugui afavorir un cop d'estat militar, afegeix l'autor.\nPer al llibre, Muñoz ha pogut consultar el sumari, la vista oral i les sentències de la Causa 2/81, que demostra que "el 23F va ser una única operació, en la qual les accions de Tejero, Milans del Bosch i Armada estaven coordinades dins d'un únic pla d'acció, que s'havia dissenyat en els tres dies anteriors al 23 de febrer".\nIgualment, agrega, "també queda demostrat a partir d'aquestes fonts que el general Armada va ser autoritzat per Juan Carlos I a les 23:30 hores per proposar-se 'a títol personal' com a president del Govern davant els diputats retinguts en l'hemicicle".\nSegons les fonts analitzades, ni EUA ni el Vaticà no van tenir una intervenció directa ni indirecta en les operacions militars d'aquest període, encara que, "en relació al 23F, les fonts fan referència al fet que "tots dos Estats estaven en coneixement que el 23 de febrer de 1981 tindria lloc un cop d'estat a Espanya, alguna cosa que també sabia la jerarquia catòlica espanyola, que va mantenir un complet mutisme mentre el Congrés va estar ocupat per Tejero".\nEn relació a l'actuació del rei Juan Carlos durant el 23F, Muñoz assegura que "estava en coneixement de l'operació que pretenia portar al general Armada a la presidència del Govern després d'una moció de censura contra Adolfo Suárez".\nJuan Carlos I, continua l'historiador, va mantenir una "actitud impassiva davant els fets" entre les 18:22 hores del 23 de febrer i les 1:00 hores del dia 24, però al mateix temps "va evitar que els tinents generals amb comandament en regió militar poguessin mobilitzar les seves tropes seguint l'exemple de Milans del Bosch" a València.\nD'altra banda, considera que "no va desautoritzar Milans del Bosch, que va seguir en el seu comandament, ni tampoc els caps i oficials de la Divisió Cuirassada Brunete nº 1, que van intentar ocupar Madrid, i va permetre a Armada traslladar-se al Congrés per proposar-se com a president del Govern".\nTot i això, agrega Muñoz Bolaños, "cap font demostra la implicació de Juan Carlos I en el cop d'estat, ni tampoc que conegués prèviament que el seu home de confiança, el general Armada, era el líder del mateix".


Cap Vermell - Biel Miralles Flaquer: Una exposició atípica\nBiel Miralles Flaquer: Una exposició atípica\nEl passat divendres 30 d’agost a partir de les 19’48 h, Biel Miralles Flaquer va inaugurar una exposició en una sala improvisada del carrer Col·legi, mot a prop de la plaça de l’Orient. No cal dir que la inauguració va tenir un gran èxit de públic i que es va oferir una picada excepcional de la mà del germà de l’artista, el cuiner Jaume Miralles.\nEl mateix Biel Miralles ens explica el que s’hi pot veure amb les seves pròpies paraules:\n«La intenció de l’exposició es crear un espai de joc. Moltes de les meves obres estan creades amb aquesta finalitat.\nLa meva primera etapa artística va ser de pintura i dibuix, però amb el temps vaig començar a tenir curiositat per l’escultura i així vaig decidir estudiar belles arts a Galícia. Allà vaig començar a comprendre el món de l’art. Al final vaig fer un any de disseny de moda i posteriorment vaig formar-me amb la talla de la pedra a l’«Escola de Canteiros», aprenent l’ofici. En la meva última etapa m’he dedicat a fer tables de surf creant una firma com «Boc boards» i aquí és quan entra la resina, que és un pilar fonamental de la meva obra, ja que té infinites possibilitats.\nAquesta exposició és un intent d’ordenar tot el meu aprenentatge de materials i tècniques, d’aquí neix el nom de l’exposició «Ous amb caragols». Els materials predominants són la pedra, la resina i la fusta.\nHe unit diferents elements com és una taca, profunditat, brillantor, caragols, volum i textures, per tal de crear una coherència entre ells i obtenir un joc visual i conceptual.\nAlgunes de les altres obres, com els torsos de pedra i fusta són simples jocs de matèria, eina i forma.\nEn definitiva aquesta exposició és un reclam a la sensibilitat.»\nfeta amb Ivan Montaña.


Visió i conducció | Admira Visión\nL'informe de la Fundació Visió i vida sobre el 'Estat de la visió dels conductors a Espanya' (2017), destaca el fet que al voltant d'un 27,2% de conductors espanyols té problemes de visió. Segons relata, "si tenim en compte que el 90% de la informació que rebem per a la presa de decisions és a través dels ulls i que, a la carretera, prenem unes 15 decisions per cada quilòmetre recorregut, un problema visual no resolt pot posar en risc la vida del conductor. "\nSón diverses les causes visuals que afecten la conducció\nManca d'ulleres de recanvi o ulleres de recanvi amb graduació antiga\nEl referit informe, constata el fet que 6,5 milions de conductors es posen al volant amb una agudesa visual inferior a 0,8, que és l'exigida al conductor professional.\nD'acord amb la legislació vigent al nostre país, el permís de conduir és vàlid durant 10 anys entre els 18 i els 64 anys i, a partir dels 65, cada 5. Això implica que molts conductors no revisin la seva vista abans dels 10 anys sense ser conscients que la nostra capacitat d'adaptació fa que en moltes ocasions ens passin desapercebudes deficiències en la nostra visió que van passant a poc a poc però que, en un moment donat poden interferir seriosament en la conducció, arribant a ser causa d'accident en un 5% de casos.\nEn altres casos, durant la conducció, o lluny del domicili i sense comptar amb un segon conductor, es produeix un contratemps que invalida l'ús de les ulleres correctores que habitualment utilitza el conductor i, o bé no porta ulleres de recanvi o les que porta tenen una graduació anterior. Arriscar-se a conduir en aquestes circumstàncies pot ser molt perillós.\nÉs molt important portar sempre ulleres de sol i tenir-les a mà, especialment si conduïm sense acompanyant que ens les pugui facilitar. Els enlluernaments pel sol, especialment en les hores en què està més baix poden ocasionar ceguesa transitòria.\nD'altra banda, en l'edat madura, la formació de cataractes oculars disminueix la sensibilitat al contrast, afectant a la visió nocturna i augmentant notablement la sensibilitat als enlluernaments dels fars de cotxes que circulen en sentit contrari. Un 12% de conductors són majors de 65 anys, segons la DGT. Molts d'ells han perdut reflexos o pateixen enlluernaments, entre d'altres problemes de visió però es resisteixen a acceptar-ho, cosa que representa un perill tant per a ells mateixos com per a la resta de conductors.\nManca de visió tridimensional\nEl càlcul de distàncies és fonamental en la conducció i es pot veure afectat per problemes de estereopsi (visió en 3D), motivats per estrabisme, ambliopia o pèrdua de visió en un ull.\nDe vegades, el problema de esteropsis no és permanent i pot estar provocat per fatiga visual que pot generar visió doble.\nLa degeneració macular pot ser motiu de veure les imatges distorsionades i calcular malament les distàncies, afectant la zona central de la visió. En els seus primers estadis, si no s'ha detectat a temps el conductor pot no tenir consciència d'aquest problema, cosa que representa un greu risc per a la conducció.\nEn el cas del glaucoma, la pèrdua de visió és lateral i, també en aquesta ocasió en els primers estadis de la malaltia, el conductor no és conscient d'això, passant-li desapercebudes nombroses circumstàncies que posen en risc la conducció.\nEl daltonisme és una disfunció de la visió que es caracteritza per l'alteració en la percepció dels colors, que pot anar des de la confusió entre determinats tons de verd i vermell, fins a la no distinció cromàtica. En conseqüència, un daltònic pot confondre els llums verd i vermell del semàfor.\nFatiga que ocasiona falta de concentració i distracció al volant\nLes fonts citades posen de manifest que un 12% d'accidents es produeix per pèrdua d'atenció sostinguda.\nAquesta pèrdua d'atenció pot ser degut a fatiga visual ocasionada per excessiu temps d'atenció sostinguda. La DGT recomana fer parades per descansar cada dues hores de trajecte. No tan sols cal estirar les cames sinó que és convenient fer exercicis visuals que estimulin la musculatura ocular, alternant la visió de lluny i de prop i tancant els ulls per descansar la vista durant uns minuts.\nEn els últims anys, un nou factor de distracció ha passat a ocupar una posició gens menyspreable en el rànquing de causes d'accident. L'ús del mòbil va ocasionar el 25% dels accidents de trànsit en passat 2017.\nEn parlar pel mòbil deixa de captar-se fins al 50% dels senyals i el risc de patir un accident augmenta entre 4 i 9 vegades, risc similar a quan es registra una taxa de 10 grams per litre d'alcohol en sang.\nDeficiencia visual al volante


El col·lectiu liderat Víctor Sánchez només ha impedit l'accés als mitjans en català a la roda de premsa per convocar la nova protesta\nManifestacio dels restauradors contra Govern. ISAAC BUJ\nPalmaEl grup que va convocar la manifestació de dimarts de la setmana passada pel centre de Palma -en el marc de la qual la Delegació del govern espanyol ha tramitat multes per un valor total de 124.000 euros- ha vetat aquest horabaixa els periodistes d'IB3 Ràdio, IB3 Televisió i l'ARA Balears. El col·lectiu, capitanejat pel restaurador Víctor Sánchez, havia convocat una roda de premsa per fer pública la data d'una nova manifestació, divendres, contra les restriccions del Govern per frenar el covid-19. Però membres del grup han prohibit que hi accedissin els periodistes de la radiotelevisió pública de les Balears i d'aquest diari, els dos únics mitjans íntegrament en català que hi havien anat, dient-los que no hi estaven "convocats".\nQuan els periodistes de mitjans que Sánchez havia "convocat" eren dins, l'organitzador s'ha afanyat a fer la roda de premsa a correcuita perquè els altres periodistes s'estaven plantejant partir i no cobrir-la. Quan li han preguntat per què havia vetat l'entrada als informadors d'IB3 i l'ARA Balears, segons informa l'agència Efe els ha acusat de tergiversar les seves paraules durant la protesta de dimarts passat i d'haver-lo associat a un grup extremista de dretes.\nEn concret, sembla que allò que ha molestat prou Sánchez per vetar l'ARA Balears és que aquest diari explicàs que havia declarat: "L'article 21 diu que tenc dret a la manifestació lliure, pacífica i sense armes, i les armes les he deixades a casa, totes". Aquí podeu escoltar una gravació d'aquella declaració:\nL'ARA Balears, a més, va informar aquest dissabte que entre els impulsors de la manifestació de dimarts passat, que va arribar a reunir fins a 4.000 persones, hi havia un canal de Telegram amb més de 2.000 seguidors que distribueix propaganda negacionista i antivacunes. D'una altra banda, cal tenir en compte que el dirigent de Vox a les Balears, Jorge Campos, ja ha donat suport a la nova protesta del grup de Sánchez i que l'organització extremista Foro Baleares ha fet un comunicat anunciant que també s'hi adhereix.\nQui no dóna suport a la manifestació, que en teoria s'ha convocat en defensa dels restauradors afectats per les restriccions del Govern, són les patronals\nTambé cal recordar que durant la manifestació del dimarts 12 de gener diversos manifestants varen escridassar els periodistes d'IB3 Televisió amb crits com "televisió manipulació". Tal com podeu veure al vídeo que adjuntam tot seguit, els varen insultar i assetjar fins el punt que els policies que hi havia a la zona van haver d'intervenir per protegir-los.\nManifestació amb vehicles i servei d'ordre\nEl convocant de la protesta, Víctor Sánchez, ha explicat a la roda de premsa, segons l'agència Efe, que la manifestació de divendres es farà amb vehicles, ja que, aquesta és l'única manera que la Delegació del Govern a les Illes l'autoritzi. Començarà a les 11 al parc de la Mar de Palma.\nA causa de la manifestació de dimarts passat, que no tenia autorització de la Delegació del govern espanyol a les Balears, Sánchez, que la va mantenir malgrat la manca de permís, rebrà una multa de 600 euros. Davant d'això ha dit que, a la protesta de divendres "tot el que passi fora del recorregut marcat" no anirà a càrrec seu. A més ha dit que la protesta tindrà un servei d'ordre propi: hi haurà 100 voluntaris encarregats d'assegurar que "es compleixin totes les mesures sanitàries en la mesura del possible".\ncoronavirus restriccions restriccions covid-19 restauradors